פול רובנס

פול רובנס (באנגלית: Paul Reubens;‏ 27 באוגוסט 1952 – 30 ביולי 2023) היה שחקן וקומיקאי יהודי-אמריקאי אשר זכור בעיקר בזכות הדמות פי ווי הרמן(אנ') (Pee-wee Herman) אותה גילם במופעים קומיים, שלושה סרטי קולנוע וסדרת ילדים מצליחה. רובנס נולד בשם פול רובנפלד (Paul Reubens) בעיר פיקסקיל (אנ') שבמדינת ניו יורק, ארצות הברית. וגדל במשפחה יהודית בסרסוטה, פלורידה, שבה הוריו, ג'ודי (רוזן) ומילטון רובנפלד, החזיקו חנות תאורה. אמו הייתה מורה. אביו היה איש מכירות רכב שטס עבור חיל האוויר המלכותי של בריטניה ועבור חיל האוויר של ארצות הברית במלחמת העולם השנייה, ולאחר מכן הפך לאחד הטייסים המייסדים של חיל האוויר הישראלי במהלך מלחמת העצמאות. הקריירה של רובנס החלה בשנות ה-70 כאשר הצטרף לקבוצת האלתורים המקומית "הגראולינגס" בלוס אנג'לס, ובמקביל החל להופיע במופעי אימפרוביזציה והשתתף בתפקידים שונים כשחקן. במסגרת ההרכב הקומי הגראולינגס רובנס פיתח לראשונה את הדמות פי ווי הרמן. לאחר אודישן כושל לתוכנית המערכונים האמריקנית המצליחה סאטרדיי נייט לייב, ב-1981 רובנס החל להופיע במופע הבמה "המופע של פי ווי הרמן" בו כיכבה הדמות פי ווי הרמן. פי ווי הפך לדמות פופולרית במיוחד בתרבות האמריקאית באופן מיידי, ובמשך העשור הבא, רובנס בחר לקחת חלק בכל הופעותיו הפומביות והראיונות עימם בתור הדמות פי ווי הרמן. בהמשך הוא כתב והפיק את הסרט העלילתי "ההרפתקה הגדולה של פי ווי הרמן" אשר בוים על ידי טים ברטון והיה סרט הבכורה של ברטון. הסרט יצא לאקרנים בשנת 1985 וזכה להצלחה רבה. סרט ההמשך "Big Top Pee-wee" אשר יצא לאקרנים בשנת 1988 זכה להצלחה פחותה בהרבה. בין 1986 ל-1990, רובנס גילם את הדמות פי ווי הרמן בתוכנית הילדים "Pie-wee's Playhouse" של רשת CBS אשר שודרה בימי שבת בבוקר. בשנת 1991 רובנס נעצר בגין חשיפה מגונה באולם קולנוע שהקרין סרטים למבוגרים בעיר סרסוטה שבפלורידה. בעקבות המעצר שזכה לסיקור תקשורתי נרחב במדיה האמריקאית, הפסיק רובנס לקחת חלק בסרטים או סדרות טלוויזיה במשך כמעט כל שנות ה-90. החל משנת 1999 רובנס החל שוב לקחת חלק במספר סרטים בולטים כולל "Mystery Men", שיצא לאקרנים בשנת 1999, ו-"שאיפות" שיצא לאקרנים בשנת 2001. בהמשך החל רובנס לראשונה לעשות ראיונות בתור עצמו במקום בתור פי ווי הרמן. בשנים הבאות רובנס השתתף בתוכניות טלוויזיה רבות כולל "מרפי בראון", "רוק 30", "פורטלנדיה" ו"הרשימה השחורה". בשנת 2010 חזר להופיע במסגרת המופע הקומי "המופע של פי ווי הרמן", אותו הוא ביצע בלוס אנג'לס ובברודוויי. בשנת 2016 רובנס כתב ושיחק בסרט המקורי של נטפליקס "Pee-wee's Big Holiday" בו הוא גילם שוב את הדמות פי ווי הרמן. בנוסף באותה שנה, רובנס קריין את השחקן Willard Wyler, שגם עוצב חזותית לפי רובנס, במשחק call of duty infinity war. הדמות פי ווי הרמן זכתה לפופולריות רבה לאורך השנים הן בקרב ילדים והן בקרב מבוגרים. תוכנית הילדים "Pie-wee's Playhouse" זכתה בשנים בהן היא שודרה במקור ב-15 פרסי אמי, והיא שודרה שוב בשידורים חוזרים במהלך העשור הראשון של המאה ה-21 כאשר באותה התקופה המגזין האמריקאי TV Guide הגדיר אותה כאחת מעשרת תוכניות הפולחן הקלאסיות בטלוויזיה האמריקאית. רובנס נפטר ב-30 ביולי 2023 בגיל 70 ממחלת הסרטן. הוא בחר שלא לחשוף לציבור שהוא חלה בסרטן עד יום מותו. לאחר מותו יצא לאקרנים הסרט "גברת החידונים" בו השתתף. מדיה וקבצים בנושא פול רובנס בוויקישיתוף פול רובנס, במסד הנתונים הקולנועיים IMDb (באנגלית) פול רובנס, באתר AllMovie (באנגלית) פול רובנס, באתר Rotten Tomatoes (באנגלית) פול רובנס, במסד הנתונים הקולנועיים KinoPoisk (ברוסית) פול רובנס, באתר Last.fm (באנגלית) פול רובנס, באתר AllMusic (באנגלית) פול רובנס, באתר MusicBrainz (באנגלית) פול רובנס, באתר Discogs (באנגלית) פול רובנס, באתר Genius פול רובנס, באתר SecondHandSongs פול רובנס, באתר "Find a Grave" (באנגלית) מתן שרון, ‏פול רובנס המציא רק דמות אחת, אבל זה כל מה שהיה צריך, באתר "Time Out ישראל", 1 באוגוסט 2023 השחקן והקומיקאי פול רובנס (פי-ווי הרמן) הלך לעולמו בגיל 70, באתר ynet, 31 ביולי 2013